Cuneiform Tablet Kt 91/k 355 (AKT 8 3)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma i-li-a a-šur-re-ṣí en-nam-a-šur ù da-dí-a-ma a-na e-la-ma qí-bi₄-ma 0.83333 ma-na LÁ 2 GÍN KÙ.BABBAR ša KÙ a-la-ḫi-im ša li-bi₄ na-ru-qí-kà ni-il₅-qé-a-šu-ma ší-ma-am ni-iš-a-ma ku-na-a ú-šé-bi₄-kum lá 1 ma-na KÙ.GI ša a-na a-lá-ḫi-im a-ta ša-áp-kà-tí-ni 1.66666 ma-na KÙ.BABBAR ni-il₅-qé-ma ší-ma-am ni-iš-a-ma a-šur-lá-ma-sí ú-šé-ri-a-kum 0.33333 ma-na KÙ.BABBAR ša ší-im ANŠE.ḪI.A ša a-na a-lá-ḫi-im tù-šé-bi₄-lá-ni a-na li-bi₄ lu-qú-tí-kà na-dí en-nam-a-šur ù šu-IŠTAR DUMU da-da-nim ú-šé-ṣí-ú-ni-kum 20 ma-na URUDU iš-tí DINGIR-ba-ni 8 ma-na URUDU iš-tí aḫ-ma-a ni-il₅-qé-ma 4 TÚG šu-ru-tim ni-iš-a-ma en-nam-a-šur ù šu-IŠTAR DUMU da-da-nim ub-lu-ni-kum a-šu-mì KÙ.BABBAR ša É A.BA ša na-ru-uq a-la-ḫi-im ša ta-áš-pu-ra-ni qá-at-kà ù qá-sú ša a-la-ḫi-im a-šur-DU₁₀ il₅-qé ší-ma-am iš-a-ma ú-šé-ṣí né-nu mì-ma ú-lá ni-il₅-qé